বিপ্লব (সঙ্গীতজ্ঞ)

বিপ্লব (জন্মনাম খালিদ আতাউল করিম) একজন বাংলাদেশি সঙ্গীতশিল্পী যিনি রক ব্যান্ড দল প্রমিথিউসের প্রতিষ্ঠাতা সদস্য এবং এর প্রধান গায়ক। তিনি একইসাথে সুরকার, গীতিকার, নেপথ্য গায়ক ও অভিনেতা হিসেবেও পরিচিত। ২০১৫ সালে গেইম নামক একটি চলচ্চিত্রে তিনি খলনায়কের ভূমিকায় অভিনয় করেন। বিপ্লব ঢাকায় জন্মগ্রহণ করেন এবং মুহাম্মদপুরে তার জীবনের অধিকাংশ সময় অহিবাহিত করেন। তার আসল নাম খালিদ আতাউল করিম। তার পিতার নাম আবু তাহের এবং মাতা জাহানারা আলম চৌধুরী। আবু তাহের সরকারি সঙ্গীত মহাবিদ্যালয়ের অধ্যাপক ছিলেন। বিপ্লব ছোটবেলা থেকে পারিবারিকভাবেই সঙ্গীতের সাথে যুক্ত হন। বিপ্লব ১৯৮০-এর দশকের শুরুতে কিউপিড নামে একটি ব্যান্ডের সদস্য ছিলেন। ১৯৮৬ সালের ১৭ জুলাই কুয়েল, রেজওয়ান, আরিফ, বুলবুল ও শারেককে সাথে নিয়ে প্রমিথিউস ব্যন্ড দল গঠন করেন এবং এর ভোকাল হিসেবে পেশাদার সঙ্গীতজীবন শুরু করেন। দুই বছর পর ‘স্বাধীনতা চাই’ নামে ব্যান্ডের প্রথম অ্যালবাম প্রকাশিত হয়। এছাড়া দলটি যৌথভাবে অন্য শিল্পীদের সাথেও বেশ কিছু অ্যালবাম প্রকাশ করেছে। ২০১২ সালে দলের পক্ষে আমাদের পথ নামে সর্বশেষ অ্যালবাম প্রকাশিত হয়। ব্যন্ড থেকে মোট ১৮টি অ্যালবাম প্রকাশিত হয়েছে। ব্যান্ড ছাড়াও বিপ্লবের বেশকিছু একক অ্যালবাম প্রকাশিত হয়েছে এবং তিনি চলচ্চিত্রের গানেও কণ্ঠ দিয়েছেন। দেশাত্মবোধক গান, সমসাময়িক সমস্যা ও প্রেম তার অধিকাংশ গানের প্রধান বিষয়বস্তু। নব্বইয়ের স্বৈরাচার বিরোধী আন্দোলনের সময় ঢাকা মেডিকেল কলেজের শিক্ষক শামসুল আলম খান মিলন হত্যাকান্ডের পর ১৯৯০ সালে মিলনের রক্ত শিরোনামে একটি গান রচনা করেন। গানটি প্রকাশের পর সেটি শ্রোতামহলে সমাদৃত হয়। বিপ্লব ও প্রমিথিউস তিনটি চলচ্চিত্রের গানের দৃশ্যে অংশ নেন। দলটি ২০০৪ সালে মুক্তিপ্রাপ্ত মোহাম্মদ হোসেন জেমী পরিচালিত রাজধানী চলচ্চিত্রে সঙ্গীতের দৃশ্যে প্রথম কাজ করেন। এরপর দলটি ২০০৯ সালে মোহাম্মদ হোসেন পরিচালিত চাঁদের মত বউ চলচ্চিত্রের গানে অংশ নেয়। ২০১৫ সালে মুক্তিপ্রাপ্ত আব্দুল্লাহ আল মামুন পরিচালিত দুই বেয়াইয়ের কীর্তি চলচ্চিত্রের গানের দৃশ্যে বিপ্লব, আজম খান ও হাসান অংশ নেন। জাহিদুর রহমান রয়েল পরিচালিত ২০১৫ সালে মুক্তিপ্রাপ্ত গেইম নামক একটি চলচ্চিত্রে বিপ্লব খলনায়কের ভূমিকায় অভিনয় করেন। প্রধান গায়ক বিপ্লবের কণ্ঠ দেওয়া প্রমিথিউসের ১৮টি অ্যালবাম প্রকাশিত হয়েছে। অ্যালবামসমূহ হলো: স্বাধীনতা চাই (১৯৮৭) মুক্তির প্রত্যাশায় (১৯৯০) প্রজন্মের সংগ্রাম (১৯৯২) স্লোগান (১৯৯৫) যোদ্ধা (১৯৯) প্রমিথিউস ২০০০ (২০০০) স্মৃতির কপাট (২০০১) অ-আ (২০০২) পাঠশালা ঢোল টাকা নাগরদোলা রাজপথ প্রমিথিউস আনবাউন্ড প্রমিথিউস আনবাউন্ড ওয়ান ছায়াপথ আমাদের পথ বিপ্লবের বেশ কিছু একক অ্যালবাম প্রকাশিত হয়েছে। উল্লেখযোগ্য অ্যালবামের মধ্যে রয়েছে: লটারি (২০০২) আমার কোন টেনশন নেই (২০১৬) বিপ্লব ব্যক্তিগত জীবনে অ্যালিনের সাথে বিবাহ বন্ধনে আবদ্ধ হন। এই দম্পতির দুই ছেলে এবং এক মেয়ে রয়েছে। ২০১৬ সাল থেকে তিনি মার্কিন যুক্তরাষ্ট্রের নিউইয়র্কের কুইন্সে পরিবার নিয়ে বসবাস করছেন। "Biplob strikes the right note"। The Daily Star (ইংরেজি ভাষায়)। ৬ ডিসেম্বর ২০১২। ৭ জুন ২০২০ তারিখে মূল থেকে আর্কাইভ করা। সংগ্রহের তারিখ ৭ জুন ২০২০।  "'বাবা-মায়ের জন্য বিপ্লব"। বিডিনিউজ২৪.কম। ৭ জুন ২০২০ তারিখে মূল থেকে আর্কাইভ করা। সংগ্রহের তারিখ ৭ জুন ২০২০।  "প্রমিথিউসের পথ চলার ২৫ বছর"। প্রথম আলো। ৭ জুন ২০২০ তারিখে মূল থেকে আর্কাইভ করা। সংগ্রহের তারিখ ৭ জুন ২০২০।  "ট্যাক্সিক্যাব চালানো নিয়ে বিব্রত নন বিপ্লব"। প্রথম আলো। ৭ জুন ২০২০ তারিখে মূল থেকে আর্কাইভ করা। সংগ্রহের তারিখ ৭ জুন ২০২০।  "গায়ক থেকে খলনায়কে পরিণত হলেন প্রমিথিউসের বিপ্লব"। প্রিয়.কম। ৭ জুন ২০২০ তারিখে মূল থেকে আর্কাইভ করা। সংগ্রহের তারিখ ৭ জুন ২০২০।  "৬৬ ছবির বছর"। সমকাল। ৭ জুন ২০২০ তারিখে মূল থেকে আর্কাইভ করা। সংগ্রহের তারিখ ৭ জুন ২০২০।  "ফিরছে প্রমিথিউস"। বাংলাদেশ প্রতিদিন (ইংরেজি ভাষায়)। ৭ জুন ২০২০ তারিখে মূল থেকে আর্কাইভ করা। সংগ্রহের তারিখ ৭ জুন ২০২০।  "আসছে বিপ্লবের গান"। বাংলাদেশ প্রতিদিন (ইংরেজি ভাষায়)। ৭ জুন ২০২০ তারিখে মূল থেকে আর্কাইভ করা। সংগ্রহের তারিখ ৭ জুন ২০২০।